હાલમાં થાણેમાં બધાને ઘરદીઠ એકસરખું પાણીનું બિલ આપવામાં આવે છે, પણ હવે દરેક ઘરમાં મીટર બેસાડવાને કારણે ઘરદીઠ જેટલું પાણી વપરાયું હશે એટલું જ બિલ ચૂકવવું પડશે. થાણે મહાનગરપાલિકાને આ પ્રોજેકટ માટે જેએનએનયુઆરએમ (જવાહરલાલ નેહરુ નૅશનલ અર્બન રિન્યુઅલ મિશન) અંતર્ગત કેન્દ્ર સરકાર પાસેથી ભંડોળ મળ્યું છે. એ અંતર્ગત થાણેમાં નવ પ્રભાગ સમિતિમાં દરેક ઘરમાં ૨૫ મિલીમીટર વ્યાસના નળની સાથે મીટર બેસાડવામાં આવશે. આ માટે થાણે સુધરાઈ કુલ ૪ કરોડ ૫૮ લાખ ૭૨ હજાર ૧૬૦ રૂપિયાનો ખર્ચ કરવાની છે. આ મીટર લાગ્યા બાદ રીડિંગ કર્યા બાદ પાણીનું બિલ થાણેકરોને મોકલવામાં આવશે.